
1. 
La salut de la sanitat als Paisos Catalans 


D'ençà l'esclat de la crisi financera a l'Europa occidental, s'ha accelerat a casa nostra la 
dinàmica de retallades en els serveis públics que, entre altres, comporta una privatització 
creixent de la sanitat pública. L'objectiu és fer de la nostra salut un altre negoci amb 
beneficis per a uns pocs. Malgrat que la crisi actual empeny el capital amb major força que 
mai a cercar beneficis a costa dels drets de les persones i de les conquestes socials que 
s'havien guanyat al llarg de molts anys, cal no oblidar que la privatització es remunta molts 
anys enrere i és paral-lela a la construcció política i econòmica de la Unió Europea, basada 
en l'acumulació de capital de les elits del continent. 


Entre els antecedents, podem destacar-ne l'intent frustrat d'introduir la liberalització 

del servei sanitari a la Unió Europea mitjançant l'aprovació de la Directiva Boltestein, les 
permanents recomanacions de la Comissió Europea de restricció pressupostària en matèria 
de salut i de foment de la participació de la iniciativa privada en la gestió sanitària —així com 
en altres serveis públics- com a fórmula per millorar-ne l'eficiència, i també la promulgació 
d'unes lleis permissives amb la privatització de la sanitat (com ara la Llei espanyola 15/97). 
Com a resultat de tot plegat, i amb la complicitat d'uns governs autonòmics al sud dels 

Pirineus especialment proclius a la privatització, la Sanitat pública, abans de la crisi, ja era deficient 
als Paisos Catalans en comparació amb la resta de l'Estat espanyol i amb la mitjana europea. 


No obstant això, el sistema sanitari actual és encara el conquerit al llarg del segle XX pels 
treballadors i treballadores catalanes sota els principis d'universalitat, solidaritat i equitat. 
Amb el temps, aquest sistema s'havia consolidat com una eina bàsica per a garantir el dret 
efectiu a la salut, unes prestacions sanitàries dignes i una adequada relació entre el costi la 
qualitat del servei. l no només això, aquest sistema també havia esdevingut una de les eines 
bàsiques per apaivagar les grans diferències socials, per corregir les injustícies i per evitar 
la marginació absoluta a què el capitalisme aboca milers de persones. Per tant, els perills 
que amenacen el sistema sanitari justifiquen amb escreix una mobilització ciutadana per 

la defensa de la sanitat pública i pels drets socials i contra la mercantilització i privatització 
dels serveis de salut. 


Algunes dades a tenir en compte 


Des de les diferents administracions, sovint ens han intentat fer creure que la nostra sanitat 
pública era exemplar, tant en comparació a la resta de l'Estat espanyol com en el conjunt de 
la Unió Europea. Les dades, però, ens mostren una altra realitat. 


Un clar exemple és la despesa per habitant i any. Així, segons xifres de la Federación de 
Asociaciones para la Defensa de la Sanidad Pública, la Generalitat Valenciana lgovernada 
pel PP) gasta en la sanitat pública 1.140,5€ anuals per habitant, que és la xifra més baixa 
de tot l'Estat. A les llles Balears i Pitiúses, el Govern autonòmic gasta al voltant de 1.181,8€ 
per habitant, situant-se com el segon per la cua. Mentrestant, al Principat de Catalunya 
la xifra és de 1.295,6€ per habitant, que és la cinquena despesa sanitària per la cua. La 
mitjana de l'Estat espanyol, segons aquesta mateixa font, és de 1.329€ per any i habitant. 
A aquesta diferència, caldria sumar-hi el fet que els Palsos Catalans són els territoris que 
més fortament contribueixen a la fiscalitat estatal, on el cost de la vida és més elevat, i 
que, a més a més, són territoris que reben una gran quantitat de població estacional que 
també fa ús dels serveis públics (i que no sempre es compensa econòmicament per les 
administracions d'origen). 

Si comparem les dades dels Paisos Catalans amb les de la Unió Europea trobem que les 
diferències són encara majors. Segons l'Eurostat, a Luxemburg, la despesa sanitària per 
habitant i any és de 2.989 €, als Paisos Baixos, de 2.284 € o a l'Estat francès, de 2.188 

€. Només Grècia i Portugal se situarien per darrere de nosaltres'. En altres paraules, 
mentre a la UE la despesa sanitària correspon a un 70 del PIB, als Paisos Catalans no 
passa del 594". Una altra dada a tindre en compte és el percentatge de població activa 
que treballa en la sanitat pública, que, mentre de mitjana a la UE és del 6,696, als Paisos 
Catalans és només del 4, 1942. 


UE 15 Catalunya País Valencià llles Balears 
DESPESA SANITÀRIA PER HABITANT (en euros estandaritzats) 


l no només això: mentre a la Unió Europea la despesa sanitària ha crescut en un 4,196 
durant el decenni 2000-2010, a l'Estat espanyol només ha crescut un 2,790". Val a dir que 
açò no ha sigut fruit només d'una política social determinada, sinó que també ha vingut 
condicionat per un model fiscal determinat, com el de l'Estat espanyol, on el gruix dels 
ingressos deriva de les rendes del treball. Així doncs, en un context de crisi i destrucció 
del treball, la fiscalitat espanyola ha sigut més vulnerable i ha vist reduir els ingressos de 
manera més aguda que al conjunt d'Europa, augmentant-ne així la diferència en despesa 
pública. 


" Per poder comparar les xifres, les dels Paisos Catalans són, en euros estandaritzats: PV, 1.399€, 
Principat, 1.677€: les llles, 1.301€. Vegeu L' Accent 214. 


2 Eurostat i Consejo Económico y Social de Espaiia 


"Vicenç Navarro, Los recortes del gasto sanitario, 27 de gener de 2011. 


tVicenç Navarro, Los recortes del gasto sanitario, 27 de gener de 2011. 

D'altra banda, cal ser conscients del pes que actualment ja té el sector privat en la nostra 
sanitat. A les llles, un 2599 de la població té contractada una pòlissa d'assegurances, 
mentre que al Principat de Catalunya, la xifra és del 2490. Ambdós territoris se situen 

al capdavant de l'Estat, mentre que el País Valencià, amb un 1696 de la població amb 
pòlisses privades està just per damunt de la mitjana estatal. En aquest sentit, cal recordar 
que la despesa sanitària del sector privat equival al 3094 del total que es gasta en sanitat, 
cosa que vol dir que, actualment, la població que acudeix a la sanitat privada disposa 
d'uns recursos per persona molts superiors a la que acudeix a la sanitat pública". Com 
veurem més endavant, les assegurances privades no són l'única manera que el capital 
privat té per endinsar-se en el sector de la salut, però aquestes dades són significatives 
del pes del sector privat. 


UE15 ESTAT ESPANYOL 


CREIXEMENT ANUAL DE LA DESPESA SANITÀRIA 
2000 -2010 


Radiografia de la sanitat als Paisos Catalans 


La sanitat és una competència de les autonomies al sud dels Pirineus. Tot i que dins 
d'un marc global compartit, el color polític de cadascuna de les administracions així 
com la diferent pressió social ha introduit matisos en la gestió de la sanitat pública. A 
grans trets, però, podem diferenciar entre el model seguit a les llles i al País Valencià, 
del model del Principat. 


Per bé que el sector privat és més potent al Principat, el sector públic en aquest 
territori s'havia vist menys afectat per la privatització, en qualsevol de les seues 
formes, és a dir, la frontera entre la sanitat pública i privada s'havia mantingut més 
definida que a la resta de territoris. No vol dir això que els governs anteriors hagueren 


$ Público, 30 de novembre de 2011 

sigut refractaris a la privatització, ans al contrari, tant el Govern de Pujol com el 
Tripartit han afavorit i impulsat l'expansió del sector privat, però la pressió social 
ha obligat a respectar més els espais públics. Bona mostra n'és que, actualment, el 
sector privat/concertat s'emporta 5.000 milions dels 10.000 milions del pressupost 
en sanitat, és a dir el 509, dels diners públics van a parar a la gestió privada. La 
proliferació del sector privat no només ha sigut fruit d'una opció voluntària dels 
ciutadans, sinó que el mateix Govern de CIU aconsella a la població catalana la 
subscripció d'una mútua. 


Il mentrestant, les retallades en el sector públic ja estan començant a tindre efectes. 

Al Principat, fa ja quasi bé un any que la Conselleria de Sanitat i Salut no informa de 
quantes persones malaltes estan en llista d'espera quirúrgica, però al 2010 eren més 
de 60.000. Sí que sabem, en canvi, que s'ha aprovat un Reial Decret que estableix 
l'espera màxima per a les intervencions de cirurgia cardíaca, vascular, cataractes 

i pròtesi de genoll en 180 dies. Aquesta opacitat respon, segurament, a la creixent 
degradació del servei, que obliga les administracions a ocultar informació que en altres 
temps era pública. 


Les retallades en el sector públic ja han motivat diverses denúncies dels usuaris 
que, en alguns casos, n'atribueixen la mort dels pacients". Í hi ha indicis preocupants 
que la mortalitat i les infeccions en centres hospitalaris han augmentat d'ençà 

que s'han començat a aplicar les retallades. Així, s'especula que la mortalitat ha 
augmentat en més d'un 296 en el cas de les persones adultes i majors, mentre que 
la mortalitat infantil és gairebé un 1094 superior a la de fa uns anys: i l'increment en 
el cas de persones afectades de malalties renals cròniques (que haurien de rebre 
trasplantaments o tractaments amb hemodiàlisi, etc.) és d'un 896. Mentrestant, no 
deixen d'augmentar els casos d'infeccions hospitalàries a causa de la disminució 
progressiva del personal de neteja, de la privatització dels serveis de manteniment. 
Però, tanmateix, encara és prompte per poder contrastar aquestes dades i cal esperar 
que passe el temps i a que es facen públiques xifres fiables per poder comprendre 
l'abast de la situació. 


La questió és que la retallada de la despesa sanitària arriba al 17,790 del pressupost, 
fet que situa al Principat encara més per sota dels estats de la Unió Europea dels 15. 
Aquesta retallada ha significat tancament de llits hospitalaris, reducció de prestacions, 
desatenció a milers de persones als Centres d'Atenció Primària (CAP), tancaments 
dels Serveis d'Urgències de nit a 56 CAP, reducció de 7.000 professionals als que 
caldria afegir la retallada salarial del 7,419 i l'augment de càrrega de treball amb la 
consequència d'una greu repercussió per la qualitat assistencial. 


tFins al final de novembre, el Defensor del Pacient principatí ja havia presentat tres denuncies als 
jutjats per morts atribuides a les retallades sanitàries. Ara, 30 de novembre de 2011. 

Cal no oblidar que mentre el Govern principatí realitza noves retallades sota l'argument 
de problemes financers, no ha dedicat esforços a augmentar els ingressos públics, ans 
al contrari: el Govern de CiU ha eliminat recentment l'impost de successions, cosa que 
significa que la Generalitat ha deixat d'ingressar 130 milions d'euros: i el frau fiscal al 
Principat de Catalunya és un 1096 superior al de la mitjana de la UE, que equival a una 
pèrdua de 100.000 milions d'euros l'any de recaptació. 


Alhora, la desgravació fiscal a les persones que gaudeixen d'una mútua privada, 
generalment rendes mitjanes i altes, redueix la recaptació del sistema sanitari públic, 
augmenta la concentració d'assegurances en grans empreses multinacionals eliminant 
la lliure elecció de les usuàries i exclou les persones amb capacitat econòmica reduida 
(pensionistes, dones i joves). A més, les mútues apliquen la "selecció de riscos", de 
manera que les persones amb malalties cròniques i gent gran poden ser abandonades 
a la seva sort o obligades a pagar unes quotes que no podran assumir. 


UE15 PPCC 
PRESSIÓ FISCAL (en percentatge del PIB) 


SU DI FR AU Fil AL PO BE IT UR HO LU GR ES IR 


DESPESSA EN SANITAT, EDUCACIÓ I PROTECCIÓ SOCIAL 
(86 sobre els pressupostos de les diverses administracions de l'estat) 

Al País Valencià i les llles, el sistema sanitari s'ha deteriorat més, en part per 
l'hegemonia de la dreta més neoliberal al poder, en part per l'absència d'una societat 
civil disposada a defensar la sanitat pública i, en part també, per l'absència d'una 
separació nítida entre allò públic i allò privat. No obstant això, l'actual cicle electoral, 
que tot just acaba d'acabar, ha impedit que els governs valencià i balear mostren 
clarament les cartes retalladores, per no dificultar el triomf del seu partit a Madrid. 
Així, en aquests territoris, la política de privatització de la sanitat passa, en primer 
lloc, per la descapitalització i el desmantellament del sistema sanitari públic amb uns 
pressupostos públics que, des de fa molts anys, els situen a la cua de les comunitats 
autònomes en despesa destinada a l'atenció sanitària. 


De fet, el País Valencià ha estat el capdavanter en l'aplicació de la Llei 15/97, amb 

la implantació de l'hospital d'Alzira, i anys més tard, dels de Dénia i de Manises. 
Aquest hospitals han estat construits i equipats amb diners públics, però la gestió 
s'ha privatitzat per "millorar-ne l'eficàcia". És el que es coneix com el "model Alzira", 
que poc a poc s'està estenent arreu del territori i amenaça amb generalitzar-se. 

Però si l'excusa per a la gestió privada és l'estalvi de recursos i l'eficàcia, el Govern 
autonòmic valencià encara no ha demostrat amb xifres que el "model Alzira" siga un 
estalvi real per a les arques públiques, com denunciava recentment la Coordinadora 
Antiprivatització de la Sanitat del País Valencià". El que sí que pareix indiscutible és que 
aquest model és molt atractiu per al capital especulatiu, com demostra la composició 
de l'empresa gestora de l'hospital d'Alzira, participada en un 5196 per ADESLAS (ara 
Caixa, abans AGBAR), un 4596 per Ribera Salud (empresa coparticipada per CAM i 
Bancaixa), un 296 per Lubasa i 290 per Dragados. 


Des de l'esclat de la crisi, el Govern Valencià ha afegit a aquestes polítiques neoliberals 
altres mesures més directes que afecten el servei públic: a l'estiu s'han tancat llits 

en diferents centres hospitalaris públics per no haver de cobrir les substitucions per 
vacances, i enguany s'ha anunciat que es tancaran més de 200 llits a tot el PV amb 
l'excusa que "no hi haurà epidèmia de grip". 


Ales llles Balears i Pitiúses, l'assistència primària està pagant els plats trencats d'una 
mala administració dels recursos públics. Així, amb les retallades anunciades, els 
pacients hauran d'oblidar-se del seu PAC comarcal i acostumar-se a anar a urgències. 
D'aquesta manera, la canalització de l'assistència sanitària immediata recaurà sobre 
els serveis d'urgència dels hospitals de referència i comarcals. No importa que atendre 
les urgències als hospitals siga més car i, per tant, es tracta d'un estalvi irreal, però 
això permetrà augmentar els concerts amb la sanitat privada, que en el fons, és 
l'objectiu últim. 


7 L'Accent 210, setembre-octubre 2011. 


La Sanitat als Paisos Catalans. Anàlisi i alternatives 


Pel que se sap, la Creu Roja està realitzant ja un ERO. A més, pel que fa a les 
instal-lacions de Son Dureta cada dia va adquirint major dimensió la rumorologia sobre 
la seua venda. 


Hi ha indicis que s'unificarà el laboratori de Salut Pública amb els de Medi Ambient 

i Agricultura, es fusionarà les fundacions Mateu Orfila i de Recerca Sanitària i se 
suprimirà la Gerència d'Atenció Primària de Mallorca. Segons declaracions de 
l'exconseller de sanitat pel PSOE, Vicenç Thomas, totes aquestes són retallades que es 
troben en el pla d'estalvi del PP, però el partit de Bauzà encara no les ha fet públiques. 


Així mateix, s'ha eliminat la contractació temporal per substitució de baixes, vacances, 
excedències o jubilacions, amb la conseguent disminució de les plantilles en tots els 
nivells assistencials, amb la repercussió sobre els nivells de la qualitat assistencial 

i amb l'augment de les llistes d'espera i de càrregues de treball per als empleats i 
empleades. Segons denuncien alguns dels professionals sanitaris, les plantilles estan 
sotmeses a "terrorisme emocional" per tal que acceptin canvis de torn amb un nombre 
major d'hores de treball (de 8h a 12h per jornada) sense remunerar. Molts d'aquests 
canvis no han passat pels circuits legals de negociació i alguns dels sindicats amb 
representació en la sanitat pública, com CCOO, l'UGT i l'STEI ja estan manifestant-se 
diàriament enfront de tots els hospitals. 


D'altra banda, els models de gestió dels governs valencià i balear tenen una especial 
coincidència en la promoció de dos macrocentres hospitalaris: La Fe a València i Son 
Espases a Palma. Aquests centres pretenen concentrar l'assistència pública de manera 
que, entre altres coses, se'n facilite la privatització parcial. 


UE15 PAÍSOS CATALANS 


PERSONES QUE TREBALLEN A LA SANITAT PÚBLICA 
(84 sobre el total de població activa) 

A Son Espases, les empreses privades són les que gestionen i controlen la 
subcontractació de la restauració, la bugaderia, l'aparcament, la neteja, la seguretat, 
el manteniment, la gestió de residus, l'arxiu d'històries clíniques, la jardineria, 
l'esterilització, la telefonia, la guarderia, les cafeteries, la informàtica, la gestió de 
magatzem, la ludoteca , la biblioteca, etc. I tot això, sota el pretext que són activitats 
no sanitàries i, per tant, no necessàriament gestionades per l'administració pública, 
que, d'aquesta manera, obvia la integritat del tractament assistencial. La integritat 
dels tractaments assistencial també es veu perjudicada en altres aspectes, a causa de 
la concentració de l'assistència. Així, els treballadors de l'Hospital Infantil de l'antiga 
Fe han denunciat que amb la reestructuració del servei en el nou edifici s'impedeix 
el "tractament integral de l'infant", és a dir, l'atenció pediàtrica diferenciada, ja que 
algunes especialitats han estat absorbides pels serveis específics del pacient adult i 
deixaran d'estar ateses per personal que es dedique exclusivament a l'infant. 


Però els inconvenients d'aquests macrocentres no estan només en la degradació 

de l'atenció sanitària. Tant la Fe com Son Espases s'han construit als afores de les 
respectives ciutats dificultant-ne l'accés per a treballadors i usuaris. Alhora, els centres 
antics no han estat substituits per instal-lacions que puguen continuar l'assistència 

de proximitat, de manera que barris sencers s'han trobat de la nit al dia sense serveis 
hospitalaris. Això ha motivat, en el cas de València, la constitució de plataformes veinals 
i la convocatòria de diverses mobilitzacions per reclamar que l'antiga Fe continue 
oferint serveis sanitaris. 


Alhora cal no oblidar que darrere d'aquests macroprojectes hi ha també un programa 
d'obtenció de beneficis privats en tot allò que l'envolta. D'una banda, la seua 
construcció ha suposat una despesa pública de milions d'euros que hagueren sigut 
suficients per modernitzar instal-lacions antigues i construir-ne d'altres noves de 
menor mida. Les empreses constructores són moltes vegades les mateixes que 
després opten a la gestió de serveis perifèrics, com ara l'aparcament, que en el cas de 
la Fe ja ha generat protestes per preus abusius. A més a més, els terrenys del voltant 
s'han revaloritzat i permeten una urbanització amb perspectives d'elevats beneficis, 
com també ocorre amb els terrenys que quedaran buits en els antics emplaçaments, 
que ara passen a ser espais d'especulació urbanística. 


Cal tindre en compte, a més a més, que mentre les administracions traslladen l'atenció 
pública als afores de les ciutats, faciliten la instal-lació d'hospitals privats en el centre 
de la ciutat, fins el punt de cedir-los solars públics. En aquesta mateixa línia, cal 
recordar que recentment el Govern valencià ha acceptat la implantació dels estudis de 
Medicina en la Universitat Catòlica. És el primer cas als Paisos Catalans, on fins ara, 
aquests estudis eren competència exclusiva de la universitat pública. Amb aquesta 
decisió, el Govern valencià completa el cercle privatitzador que ja no només afecta la 
l'atenció sanitària i els serveis complementaris, sinó que també inclou la formació. 

D 
El debat del copagament 


Des de determinats espais generadors d'opinió pública, així com des de les pròpies 
administracions, s'ha començat a difondre el discurs favorable al copagament. Així, 
l'allau d'informacions que questionen la viabilitat del sistema sanitari és només un 
intent de preparar el camí per a fer recaure una part de la despesa sanitària sobre 

els ciutadans i ciutadanes amb l'aplicació de fórmules de copagament. Una mesura 
restrictiva que, a l'empara d'un suposat excés de frequentació, perjudicarà les persones 
més desafavorides, tot questionant els principis d'universalitat, gratuitat i equitat. 


En el fons, el copagament consisteix bàsicament en que els i les pacients hagen 

de pagar dues vegades per l'atenció mèdica: d'una banda mitjançant els impostos, 
com es fa fins ara, de l'altra pagant una part de la despesa dels serveis usats o dels 
medicaments, cada vegada que requerim assistència o que ens facen una recepta. Una 
mesura transitòria és l'anomenada factura simbòlica que ja s'ha començat a enviar als 
pacients per "conscienciar" del cost de l'atenció sanitària. 


Els arguments favorables al copagament se centren en que el cost afegit serà molt 


baix, pràcticament simbòlic. Tanmateix, al marge del que s'entenga per simbòlic, és 
innegable que siga quin sigui el preu del servei, serà tant menys simbòlic com baixa 


endavant.org 


14 


15 


sigui la renda del pacient: alhora, la capacitat del copagament d'inhibir el mal ús dels 
serveis sanitaris només afectarà les rendes més baixes, és a dir aquelles per a les 
quals el preu no siga simbòlic: com més simbòlica siga la xifra menys inhibirà els 
pacients de fer un mal ús dels serveis sanitaris i com més simbòlica siga la xifra menys 
servirà per millorar el finançament de la sanitat, Per tant, sembla clar que la finalitat 
del copagament no és inhibir el mal ús en la sanitat ni ajudar al finançament del 
sistema públic si no llençar un atac ideològic contra el caràcter universal —gratuit, per 
tant- del servei, obrint la possibilitat a preus menys "simbòlics" en el futur. 


Així doncs, a la pràctica, el copagament (o repagament ja que paguem la sanitat amb 
els nostres impostos) redueix la demanda només de qui no pot pagar i, per tant, 

redueix l'equitat del sistema, penalitzant les persones amb pocs recursos econòmics. 

A més, i sobretot, pot esdevindre una font d'ingressos dels centres sanitaris que 
forçarà la creixent aplicació de criteris mercantilistes en l'atenció sanitària. El 
copagament significarà el repagament de prestacions com les proves diagnostiques 
complementàries, l'hostaleria als hospitals, la penalització per l'ús dels serveis 
d'urgències i, com a resultat, augmentarà el risc d'exclusió social. l, a tot açò, cal afegir 
que hi ha estudis que demostren que si bé el copagament pot reduir l'ús de determinats 
serveis sanitaris (especialment els d'atenció primària), a llarg termini, augmenta 

l'ús de serveis hospitalaris, cosa que, en termes econòmics, no és compensada pels 
ingressos derivats del mateix copagament. És a dir, que al contrari del que ens diuen, el 
copagament pot resultar-nos encara més costos en termes absoluts. 


Hi ha alternatives: cal augmentar els ingressos tributaris, 


cal augmentar la recaptació als rics. 


Les retallades o la privatització de la sanitat pública s'emparen discursivament, 
sobretot, en la necessitat d'ajustar la despesa pública als ingressos. Hi ha dues 
observacions que se'n deriven. D'una banda, que si bé aquesta necessitat sembla 
raonable, les administracions no consideren que haja d'afectar altres apartats dels 
pressuposts públics, com ara la despesa militar o els mateixos sous dels polítics, o 

en situacions extraordinàries, al salvament de les caixes o els bancs, que han rebut 
milions d'euros gairebé a fons perdut. No és descabellat insistir que abans que la 
sanitat, l'educació o la protecció social hi ha altres àmbits on retallar, perquè si ens 
fixem en el que l'Estat espanyol inverteix en els serveis socials ens trobem que encara 
està més de 5 punts percentuals per sota de la mitjana de la UE-15: per tant, dins d'una 
lògica europea de l'estat del benestar, fins i tot en temps de crisi, hi ha marge per a 
l'increment de la inversió en serveis socials, mentre que les retallades en sanitat no 


8 Nevv England Journal of Medicine 2010, 362:320-8. Es pot veure una ressenya de l'article a 
http://redecuss.com/CUIDARTE/images/REV. CUIDARTE/VOL. 1/002-articulos9620comentados.pdf. 


La Sanitat als Paisos Catalans. Anàlisi i alternatives 


faran més que augmentar aquesta diferència situant-nos encara més lluny de paisos 
com Suècia o Dinamarca, que destinen quasi un 4090 del pressupost als serveis socials. 


D'altra banda, si donem per bona l'afirmació de la necessitat d'equilibri entre ingressos 
i despeses (cal no oblidar, però, que aquest és un parany del discurs noeliberal per 
retallar els serveis socials), hauríem de centrar-nos, en un primer lloc, en com 
augmentar els ingressos sense haver de recórrer a privatitzacions o a impostos 
indirectes. Actualment, la caixa pública té dues grans mancances: en primer lloc, que 
els ingressos han minvat per la continua introducció de privilegis fiscals que beneficien 
a les rendes més altes: i en segon lloc, l'elevat frau fiscal, que equival a més del 59, del 
PIB. Com a resultat, els ingressos tributaris en percentatge del PIB als Paisos Catalans 
són del 3296, mentre que a la UE-15 són del 40,290, segons l'Eurostat. Alhora, com hem 
vist anteriorment, la fiscalitat de l'Estat espanyol es basa excessivament en les rendes 
del treball i per tant, està fortament condicionada per la precarietat laboral i els elevats 
índex d'atur. Hi ha espai, doncs, per a l'increment dels ingressos per via de l'augment 
de la pressió fiscal. 


És doncs una questió de voluntat política, més que no pas de "quadrar els números". Si 
es persegueix l'economia submergida, si s'eliminen els paradisos fiscals i es penalitza 
amb fermesa el frau, si s'estableixen taxes a les transaccions especulatives, si es 
recuperen l'impost de successions i l'impost sobre els grans patrimonis, en definitiva, 
si s'instaura un vertader sistema impositiu directe i progressiu on les grans fortunes 
aporten proporcionalment al que extrauen de la societat, és factible augmentar els 
ingressos i evitar les retallades. 

3. 

Un altre model de sanitat 

i Salut és necessari: 

un sistema públic i únic de salut 


A l'hora de plantejar el nostre model de sanitat hem de ser conscients 

que el punt de partida no és pas allò que hi havia anterior a les retallades 

i privatitzacions. Durant els anys 80, en el marc de l'anomenada transició 
democràtica, de les transferències autonòmiques i de l'inici de la convergència 
europea, els serveis públics a l'Estat espanyol van experimentar un fort 
desenvolupament (que tenia com a antecedent, no ho oblidem, una dictadura 
feixista especialment preocupada per la consolidació de l'estat centralista i amb 
una concepció paternalista i propagandística de l'assistència social per resoldre 
la conflictivitat social). 


Però, de la mateixa manera com la democràcia mai no s'hi va instaurar 
plenament, tampoc els serveis socials s'hi han desenvolupat a fons, o, si més 
no, als nivells del conjunt de l'Europa occidental. Les xifres de què parlàvem 
adés, així com l'agressivitat amb què el capital actua contra la sanitat són una 
consequència de que ja en aquell moment, i pel que fa a la sanitat, tot estava 
"atado y bien atado". 

Cal, doncs, començar per resoldre els problemes estructurals: 


e En primer lloc, hem de reivindicar l'increment real de la despesa pública en sanitat 
i salut. Calen uns pressuposts suficients per la Salut Pública i, en especial, per a 
l'Atenció Primària. Aquesta gestiona només el 1830 del pressupost total en sanitat, 
clarament insuficient si defensem un sistema de proximitat centrat en la prevenció i 
promoció de la salut. A més Atenció Primària, menys despesa en hospitals. 


e L'increment dels pressuposts ha de permetre la creació de nous llocs de treball 

en tots els serveis, per millorar-ne l'atenció al públic, reduir a la mínima expressió 
possible les llistes d'espera i eliminar les guàrdies en els centres mèdics. Cal dedicar 
més esforços a la reducció de les llistes d'espera quirúrgiques. 


e Cal reduir la factura farmacològica. Una de les principals herències del franquisme 
ha sigut el model de gestió i dispensació dels medicaments, amb l'actual model de 
farmàcies i l'excessiva despesa farmacològica, que beneficia, sobretot la Farma- 
Indústria. Cal fomentar, al contrari, l'ús exclusiu, sempre que sigui possible, de 
medicaments genèrics i produits als nostre país. Alhora, s'hauria d'establir un sistema 
de preus relacionats amb el valor terapèutic. 


e És necessària la creació d'una Agència de Farmàcia de titularitat i gestió pública. Cal 


acabar amb l'excessiu poder de la Farma-lndústria que actualment té via lliure per 

a la promoció comercial a tots els àmbits del sistema de salut públic. Això no s'ha de 
permetre. És necessari reavaluar el sistema de patents i reconèixer el dret a no a pagar 
deute il-legítim a les multinacionals. 


e No més subvenció indirecta del negoci privat. Una altra herència del franquisme la 
trobem en la subvenció indirecta del negoci privat de la salut. No només s'ha afavorit 
que els treballadors de la funció pública en general tinguen mútues i assegurances 
privades, sinó que s'ha permès que molts professionals de la salut pública obtinguen 
un doble sou en clíniques privades. Com a pas previ a la desaparició del sistema 
sanitari privat, cal denunciar aquestes pràctiques com també cal acabar amb la 
concertació dels centres privats. 


e Per últim, el model del "café para todos" és especialment perjudicial per als 

Paisos Catalans sota dominació espanyola, ja que sota unes mateixes premisses de 
descentralització s'ha d'atendre una població molt diferent: no només som territoris 
molt densament poblats, amb uns percentatges elevats d'immigració, sinó que, a 

més a més, som receptors de molta població estacional, que sovint satura el sistema 
sanitari. La incapacitat de gestionar els nostres propis recursos ens impedeix planificar 
el sistema en funció d'aquestes realitats. 

Respecte a les amenaces de retallades que s'emparen en la crisi i els desajusts 
pressupostaris: 


e Exigim la paralització de totes les privatitzacions, externalitzacions, 
concessions, fragmentacions interessades d'hospitals i de serveis. Estem en 

contra, doncs, de les fundacions, els consorcis, els concerts public-privats i de 
les EBA. La salut mai pot ser un negoci. 


e Exigim la reabsorció de les plantilles dels serveis privatitzats per les 
administracions públiques, amb els mateixos drets que el personal funcionari 


e Estem en contra del copagament, dels beneficis fiscals a les Mútues privades, 
de les factures i del pagament parcial o total de receptes. 


Per últim, ens reafirmem en el nostre model 


e Volem la titularitat i gestió pública de tot el sistema de salut i sanitat. Aquesta 
és l'única manera de garantir una atenció mèdica al servei de les persones 
i sense criteris mercantilistes. És una eina indispensable per construir una 
societat justa i igualitària. 


e L'atenció sanitària ha de ser un servei social integral que incloga tots els àmbits 
necessaris. Així mateix, cal entendre la formació i la investigació com una part 
fonamental del sistema sanitari. Un model públic de sanitat ha d'incloure un 
model públic de formació i d'investigació, lluny dels criteris mercantils 


e Pensem que aquest sistema públic sanitari ha d'incloure totes les patologies 
per respectar els drets de totes les persones sense excepció. 


e La gestió pública ha de facilitar un canvi en el model sanitari per ajustar-lo 
millor a les necessitats de la població. N'és necessària la reestructuració per tal 
d'evitar el "hospitalocentrisme", que actualment gestiona el 6090 del pressupost 
en sanitat. 


e En aquesta línia, apostem per la creació de regidories de Salut Pública als 
municipis. Si potenciem un sistema de proximitat i prevenció, els municipis 


han de tindre majors competències sobre el sistema sanitari. Cal potenciar la 
participació ciutadana en la gestió de la salut, perquè n'és una part essencial per 
a la construcció d'una veritable democràcia. 


e L'aposta per un sistema públic exclusiu requereix també una optimització dels 
recursos mitjançant la creació d'una Agència Unica de Compres, que tinga en 
compte les economies d'escala i les sinèrgies de recursos. 

e Així mateix, s'ha de garantir la utilització amb rigor científic de les tecnologies 
sanitàries. No a la sobreutilització diagnòstica (només el 3096 està justificada), 
provocada per la medicina defensiva i que pot encarir la despesa sanitària fins el 


e Autogestió del sistema de sanitat i salut. A l'igual que amb la resta de serveis 
socials, cal tendir a la disminució d'alts càrrecs polítics i gestors, alhora que 


facilitar la participació amb capacitat de decisió i gestió dels i les professionals de 
la salut, i de les organitzacions sindicals i socials. 


e Cal fomentar una ètica i una consciència dels professionals de la salut que 
adeqúe les pràctiques laborals a la seua funció i responsabilitat social. És a dir, 
cal que els professionals s'esforcen per aprofitar al màxim els recursos públics, 
per evitar-ne el malbaratament i cal, alhora, eradicar el corporativisme 


El procés destrucció dels serveis socials que estem vivint en l'actualitat és una aposta 
política d'una classe dirigent i uns poders fàctics que han vist en la crisi el seu millor 
aliat. Però és també consequència d'un model econòmic i productiu que s'ha instaurat 
al conjunt dels Paisos Catalans: des de Salses a Guardamar i de Fraga a Maó cada 
cop més som un país de serveis, sense agricultura, sense indústria, sense tecnologia 
ni investigació. No és possible mantindre un sistema públic, universal i de qualitat 
sense tindre una economia diversificada, planificada: i això és difícil d'aconseguir dins 
del capitalisme depredador i especulador que caracteritza el segle XXI. Cal, doncs, 
sobirania econòmica per decidir el nostre model de salut i sanitat i cal un model 
econòmic centrat en les necessitats de les persones i de la natura 


Per una sanitat pública, gratuita i universal: 


independència i socialismel 


XX eo 

